V- ja W-luokka
Luokat ja niiden alukset > Amiraliteetin V-luokan hävittäjät

Amiraliteetin V-luokan hävittäjät tilattiin heinäkuussa 1916. Luokan tilaus perustui uskoon uusien Saksan laivaston hävittäjien paremmuudesta palveluksessa oleviin aluksiin nähden. Luokan 23 alusta olivat kopioita Amiraliteetin V-luokan laivueenjohtajista, mutta niitä ei rakennettu laivueenjohtajiksi, jolloin niiden majoituskapasiteettia voitiin rajoittaa sekä komentosiltaa pienentää. Alusten siltarakenteita vahvistettiin, jolloin kangasverhoillut osat korvattiin teräslevyillä.
Vaikka kaikki luokan alukset oli varustettu kahdella kaksiputkisella torpedoputkella niin niiden etummaiset putket vaihdettiin 1921 kolmiputkiseen ja vuonna 1923 pääosalla aluksista korvattiin myös taaempi kolmiputkisella.
Poikkeuksena olivat HMS Vimy, HMS Vanoc, HMS Velox, HMS Versatile ja HMS Vortigern, joilla ainoastaan etummaiset putket vaihdettiin.
HMS Vanquisher, HMS Vanoc, HMS Velox, HMS Vehement, HMS Venturous, HMS Versatile, HMS Vimiera, HMS Vittoria ja HMS Vortigern valmistettiin siten, että alukset voitiin muuttaa miinalaivoiksi 24 tunnissa korvaamalla torpedoputket ja Y-torni 60 miinalla. Alusten takakannella oli valmiina kiinteät miinakiskot.
Tammikuussa 1918 luokan aluksista yksi Suuren laivaston 11. Hävittäjälaivueessa, 14 alusta 13. Hävittäjälaivueessa ja miinoituskykyiset 20. Hävittäjälaivueessa. Useat luokan aluksista palvelivat Itämerellä 1919-1920 ja vuonna 1921 aluksista 18 oli sijoitettuna Atlantin laivaston 1., 2., 5. ja 6. Hävittäjälaivueisiin sekä viisi alusta Rosythiin 9. Hävittäjälaivueeseen.
Itämerellä HMS Vittoria joutui 1919 sukellusvene Panteran upottamaksi. HMS Vectis, HMS Venturous ja HMS Violent luovutettiin 1936-1937 romutettavaksi osana RMS Majesticin rahoitusta.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Vancouver | William Beardmore and Company, Dalmuir | 15. maaliskuuta 1917 | 28. joulukuuta 1917 | 9. maaliskuuta 1918 | nimetty 1. huhtikuuta 1928 HMS Vimyksi, myyty romutettavaksi 4. maaliskuuta 1947 |
| HMS Vanessa | Beardmore | 16. toukokuuta 1917 | 16. maaliskuuta 1918 | 27. huhtikuuta 1918 | myyty romutettavaksi 4. maaliskuuta 1947 |
| HMS Vanity | Beardmore | 28. heinäkuuta 1917 | 3. toukokuuta 1918 | 21. kesäkuuta 1918 | myyty romutettavaksi 4. maaliskuuta 1947 |
| HMS Vanoc | John Brown and Company, Clydebank | 20. syyskuuta 1916 | 14. kesäkuuta 1917 | 15. elokuuta 1917 | myyty romutettavaksi 26. heinäkuuta 1945 |
| HMS Vanquisher | John Brown | 27. syyskuuta 1916 | 18. elokuuta 1917 | 2. lokakuuta 1917 | myyty romutettavaksi 4. maaliskuuta 1947 |
| HMS Vectis | J. Samuel White and Company, Cowes | 7. joulukuuta 1916 | 4. syyskuuta 1917 | 5. joulukuuta 1917 | myyty romutettavaksi 25. elokuuta 1936 |
| HMS Vega | William Doxford and Sons, Pallion | 11. joulukuuta 1916 | 1. syyskuuta 1917 | 14. joulukuuta 1917 | myyty romutettavaksi 4. maaliskuuta 1947 |
| HMS Vehement | William Denny and Brothers Ltd, Dumbarton | 25. syyskuuta 1916 | 6. heinäkuuta 1917 | lokakuu 1917 | uponnut osuttuaan miinaan 1. elokuuta 1918 |
| HMS Velox | Doxford | 22. tammikuuta 1917 | 17. marraskuuta 1917 | 1. huhtikuuta 1918 | myyty romutettavaksi 18. helmikuuta 1947 |
| HMS Vendetta | Fairfield Shipbuilding and Engineering Company, Govan | 1. marraskuuta 1916 | 3. syyskuuta 1917 | 17. lokakuuta 1917 | Australian laivastolle lokakuussa 1933 nimellä HMAS Vendetta, upotettu 2. heinäkuuta 1948 |
| HMS Venetia | Fairfield | 2. helmikuuta 1917 | 29. lokakuuta 1917 | 19. joulukuuta 1917 | uponnut osuttuaan miinaan 19. lokakuuta 1940 |
| HMS Venturous | Denny | 9. lokakuuta 1916 | 21. syyskuuta 1917 | 29. marraskuuta 1917 | myyty romutettavaksi 24. elokuuta 1936 |
| HMS Verdun | Hawthorn Leslie and Company, Hebburn | 13. tammikuuta 1917 | 21. elokuuta 1917 | 3. marraskuuta 1917 | myyty romutettavaksi maaliskuu 1946 |
| HMS Versatile | Hawthorn Leslie | 31. tammikuuta 1917 | 21. elokuuta 1917 | 29. marraskuuta 1917 | myyty romutettavaksi 1946 |
| HMS Verulam | Hawthorn Leslie | 1917 | 31. lokakuuta 1917 | joulukuu 1917 | uponnut osuttuaan miinaan 4. syyskuuta 1919 |
| HMS Vesper | Alexander Stephen and Sons, Linthouse | 7. joulukuuta 1916 | 15. joulukuuta 1917 | 20. helmikuuta 1918 | myyty romutettavaksi 4. maaliskuuta 1947 |
| HMS Vidette | Stephen | 1. helmikuuta 1917 | 28. helmikuuta 1918 | 27. huhtikuuta 1918 | myyty romutettavaksi 4. maaliskuuta 1947 |
| HMS Vimiera | Swan Hunter & Wigham Richardson, Wallsend | lokakuuta 1916 | 22. kesäkuuta 1917 | 19. syyskuuta 1917 | uponnut osuttuaan miinaan 9. tammikuuta 1942 |
| HMS Violent | Swan Hunter | marraskuu 1916 | 1. syyskuuta 1917 | marraskuu 1917 | myyty romutettavaksi 8. maaliskuuta 1937 |
| HMS Vittoria | Swan Hunter | - | 29. lokakuuta 1917 | maaliskuu 1918 | uponnut Suomenlahdella 1. syyskuuta 1919 |
| HMS Vivacious | Yarrow and Company, Scotstoun | heinäkuu 1916 | 13. marraskuuta 1917 | 29. joulukuuta 1917 | myyty romutettavaksi 4. maaliskuuta 1947 |
| HMS Vivien | Yarrow | heinäkuu 1916 | 16. helmikuuta 1918 | 28. toukokuuta 1918 | myyty romutettavaksi 18. helmikuuta 1947 |
| HMS Vortigern | White | 17. tammikuuta 1917 | 15. lokakuuta 1917 | 25. tammikuuta 1918 | uponnut 15. maaliskuuta 1942 |